
Asunto General, Innovacion, Organisacion Gubernamental, Infrastructura y Planificacion Teritorial 








MOCION ENTREGA PA PARLAMENTARIO 
KAMPERVEEN TA UNO SUMAMENTE 
IMPORTANTE Y TA RESUMI TUR LOCUAL 
A WORDO DISCUTI E DOS DIANAN DEN 








Prome Minister Evelyn Wever - Croes durante reunion di 
Parlamento cu a tuma luga e siman aki riba e tema di acuerdo 
firma entre WEB y Eagle LNG, a splica cu e mocion entrega pa 
Parlamentario Kamperveen ta uno sumamente importante y ta 
un mocion cu ta resumi tur locual a wordo discuti e dos dianan 
den Parlamento. 


Premier Wever - Croes a splica cu primeramente e mocion ta 
pidi pa Minister encarga busca un manera pa haya e contract 
firma pa LNG, sinembargo Minister Glenbert Croes ainda no 
por a duna Parlamento e contract pero lo busca manera pa 
haci esaki. 

“Como Prome Minister mi ta haya cu ta importante pa si kier 
algo como Parlamentario, no forsa e Minister pa kibra ley, 
enbes busca un manera pa haya e claridad y transparencia cu 
ta desea. Nos ta respeta cu Parlamento kier transparencia y 
nos kier pa Parlamento exigi transparencia tambe” 


PARLAMENTO 






E di dos punto den e mocion ta trata ‘hydrogen’. E peticion ta pa 
acelera esaki y bin cu un proyecto piloto. Cual definitivamente 
por wordo haci segun Prome Minister. 


Palocual ta e di tres y di cuatro punto den e mocion, esakinan ta 
encera ‘corporate goverance structure’. Pa cual Premier Wever 
- Croes a splica cu e tambe a sinti den e dos dianan di reunion 
cu Parlamento tin deseo di tin mas control den companianan 
estatal, cual lamentablemente no ta asina aworaki. 

E peticion ta pa haci un estudio y mira con por duna Parlamento 
mas ‘tools’ pa Parlamento por controla (considerando e hecho 
cu Gobierno ta un share holder) den un compania estatal, 
vooral ora ta trata inversionnan di termino largo. 


Pa finalisa e reaccion di Premier Wever - Croes riba e mocion 
aki, a enfatisa cu ta di acuerdo cu locual a keda presenta y ta 
puntonan cu ta desea tambe. 

Prome Minister Evelyn Wever-Croes: 


DIABIERNA CONSEHO DI MINISTER DI 
REINO LO TRATA RECORTE DI SALARIO Y 
SOSTEN DI LIKIDES 








Durante e reunion den Parlamento diaranson pa trata e 
Presupuesto Supletorio, Prome Minister Evelyn Wever-Croes 
a informa di e status di negociacionnan cu Hulanda pa loke ta 
trata recorte di salario y sosten di likides. 


Prome Minister a duna di conoce cu Gobierno di Aruba ta den 
pleno negociacion cu Hulanda. Diabierna 17 di December 
lo tuma luga e Conseho di Minister di Reino cu ta uno hopi 
importante pa Gobierno di Aruba. 


Den e reunion aki lo trata e sosten di likides pa Aruba pa e 
prome kwartaal di 2022. Tambe e ta un reunion importante 
pasobra ta bay atende cu e peticion pa ‘bouw af recortenan 
riba salario di empleadonan publico y semi-publico. 


“E peticion ta pa bouw af, dus no mantene na e nivel ey pero 
bahe te pa por yega normalidad”, Prome Minister a indica. 


Prome Minister a expresa cu e negociacionnan no ta facil. 
Dialuna ultimo a hiba conbersacionnan extenso riba e COHO, e 
nota di cambio, e nader rapport. Tur ta riba mesa di deliberacion 
cu Hulanda. 


“Gobierno di Aruba ta optimismo cu e Conseho di Minister di 





diabierna. Algo por cambia di un momento pa otro pero nos 
ta na mesa ainda. E tema di e protocol ta riba mesa y ainda 
nos no a sali afor cu un fecha final pa nos por yega toch na e 
sosten di likides". 


Gobierno di Aruba a haci un peticion di sosten di likides di 
aproximadamente 80 miyon di cual un 30 miyon ta debe cu 
mester wordo paga. Esey no tin discucion riba dje, Prome 
Minister a bisa, pasobra tin palabracionnan haci cu Hulanda. 


Ta resta un componente di 50 miyon cu tin mester den e prome 
kwartaal pa paga gastonan di Gobierno pasobra entradanan 
no ta mes halto cu gastonan ainda den e prome kwartaal di 
aña. E 50 miyon aki ta pa paga salario, percura pa enseñansa, 
nos sistema huridico y di salud y pa gobernacion en general. 


Prome Minister a duna di conoce cu riba e 50 miyon, CFT ta 
conseha pa duna 12 miyon y no 50 miyon. CFT ta propone pa 
bin cu algun medida di impuesto, otro cortamento pa asina por 
yega na e diferencia pa yega e 50 miyon. 


“Dus nos ta eynan ainda. Punto di salida di Gobierno ta cu 
nos ta sinta na mesa pa negocia pa asina yega na un meta 
comun”, Prome Minister Evelyn Wever-Croes a enfatisa. 

Prome Minister Evelyn Wever-Croes: 


GABINETE WEVER-CROES TA OPTIMISMO 
CU ANA 2022 LO TA UN MIHO ANA 


Den union cu Pueblo di Aruba pa un meta comun, nos ta logra 








“Nos ta drentando un afia nobo cu hopi optimism”, asina Prome 
Minister Evelyn Wever-Croes a expresa durante su disertacion 
den reunion na Parlamento pa trata Presupuesto Supletorio 
diaranson ultimo. Cada Minister di Gabinete Wever-Croes II lo 
traha pa hiba nos pais den recuperacion den union cu pueblo 
di Aruba. 


Minister Geoffrey Wever ta encarga cu desaroyo economico. 
Crecemento economico ta bay ta e yabi di exito di nos 
pais. Crecemento economico ta bay crea cupo di empleo y 
divisas pa nos por paga nos debenan bek pa Aruba ta para 
riba su propio forsa. Nos tin un maneho, nos tin sectornan 
prometedor, aworaki nos ta trahando pa accelera procesonan, 
baha burocracia y red tape pa asina nos no spanta pero atrae 
inversionistanan. Pa asina nos propio locainan por inverti den 
locual nos tin mester aki na Aruba. E no ta Minister Geoffrey su 
responsabilidad so pero algo cu nos ta haci conhunto. 


Minister Dangui Oduber cu ta encarga cu e pilar economico 
mas importante. Tur estudio cu a wordo haci ta bisa cu turismo 
lo sigui ta e pilar economico pa e siguiente afianan, termino 
corto en todo caso te ora nos caba di desaroya otro sectornan. 
Sector turistico ta bayendo miho. E luna aki nos tin mas 
cantidad di turista cu nos tabata tin prome cu pandemia pe 
luna aki. Pa e afia aki nos ta cera cu e recuperacion di turismo 
cu 73% compara cu 2019. E no ta 100% ainda pero 73% ta 
hopi bon. Minister Dangui tambe ta encarga cu e cartera di 


salubridad, e ehecucion y maneho pa loke ta trata salubridad 
y covid. Ban percura pa nos cuida pa nos no haya mas ola di 
Covid pasobra esey lo tira nos bek atras y stroba e desaroyo. 


Xiomara Maduro encarga cu e cartera di financien ta manera 
e watchdog finaciero riba tur hende pa asina percura pa e 
entradanan subi y gastonan baha constantemente. E ta esun 
cu mester wak con ta balansa tur cos. Un trabou grandi a 
wordo haci specialmente durante pandemia. Pa aña 2022 
sigur importante pa percura cu e ta bon aña. 


Minister Ursell Arends, cu tin den su encargo transporte y 
medio ambiente cu ta hopi importante pasobra nos ta papia 
di desaroyo pero no por desaroya un pais sin tene cuenta cu 
proteccion di naturalesa. Pa un motibo hopi explicito, nos a 
dicidi cu medio ambiente no ta keda mas parti di e cartera di 
infrastructura paso no ta tur ora e ta haya e mesun atencion 
eyden. Nos a sake pasobra nos mester e balance entre 
desaroyo economico y proteccion y conservacion di nos 
naturalesa. Minister Ursell tambe tin e cartera di integridad 
cu nos ta papia cada biaha di dje pasobra falta di integridad 
ta stroba bo desaroyo. Adultonan mayor ta un di e gruponan 
cu a wordo mas fuerte afecta pa e pandemia. E pandemia a 
afecta nos tur pero e gruponan mas vulnerabel a wordo afecta 
cu ta den e grupo ey. Adultonan mayor mester keda parti di 
desaroyo y tin un rol tambe pa nan fungi den e deasroyo nobo 
aki cu nos a crea despues di pandemia. 

Continuacion GABINETE WEVER-CROES TA OPTIMISMO CU ANA 2022... 


Minister Rocco Tjon, cartera di husticia cu ta hopi importante 
tambe pa nos desaroyo. Aruba ta atrae turista y inversionista 
pa cua ta imporatnte e sistema di siguridad cu nos tin. Esey 
ta atrae hendenan bin Aruba. E cartera social ta bay bira mas 
importante cu nunca. Den e cartera aki a inclui tambe salud 
mental pasobra nos sa cu nos ta den un crisis social y p'esey a 
bin cu e Sociaal Crisis Plan. Aworaki mi ta gradici Parlamento 
pa sostene e proposicion di Minsiter pa continua cu e plan aki. 
Mi ta poco decepciona den Parlamantaronan cu no ta sostene 
e Sociaal Crisis Plan. Mi ta kere hasta berguensa mi tin. Bo no 
por desaroya un pais cu klinker y asphalt so, esey ta maneho di 
Gabinete Eman, e ser humano a wordo lubida. Bo ta desaroya 
un pais ora e ser humano ta desaroya huno cu e pais. 


Minister Glenbert Croes cu e cartera di energia cu ta un parti 
hopi importante di desaroyo economico pero tambe labor. E 
cartera cu Minister Glenbert ta trahando riba dje no ta pa just 
bisa cu economia a crece, e ta un medio pa bo yega na bo 


destino cu ta crea cupo di empleo pa mama y tatanan di famia 
pa nan tin un trabou digno cu sueldo digno y proteccion na pia 
di trabou. Esaki ta responsabilidad cu Minister Glenbert lo bay 
traha mas riba dje. 


Minister Endy Croes encarga cu enseñansa y deporte. Tur 
hende den e field di enseñansa sa cu esey ta e yabi si bo kier 
desaroya bo pais di berdad. Y nos sa cu nos tin hopi trabou pa 
haci eynan. Nos sa cu nos tin cu haal in un retraso, crea bek un 
confiansa den e veld di enseñansa y mi ta kere cu Minister ta 
haciendo un bon trabou demostrando cu e ta purba soluciona 
e problemanan cu tin y logra cu tin desaroyo. 


Cu tur esaki 2022 ta bay ta un aña prometedor, un aña cu 
nos por tin hopi speransa. Pero e no ta bin di su mes, e ta 
bay pasa si nos tur uni y para tras di un meta comun, Aruba 
y su hendenan, asina so nos lo logra”, Prome Minister Evelyn 
Wever-Croes a termina bisando. 








Prome Mi 


ster Evelyn Wever-Croes: 


E esfuerso y dedicacion di Gabinete Wever-Croes II ta logra cu 


ENTRADANAN TA 13 MIYON FLORIN 
MAS HALTO CU LOKE A PREMIRA Y 
GASTONAN 184 MIYON FLORIN MAS ABOU 
CU LOKE A PREMIRA 


Durante e reunion publico den Parlamento pa trata e 
Presupuesto Supletorio diaranson ultimo, Prome Minister 
Evelyn Wever-Croes a enfatisa cu Gobierno y pueblo di Aruba 
ta habiendo un aña cu optimism cu 2022 lo ta un miho aña 
compara cu 2022. 


Den e reunion di Presupuesto Supletorio a trata un cambio den 
e presupuesto. Den e presupuesto cu a wordo entrega, trata y 
aproba den Parlamento, e deficit cu Gobierno a premira tabata 
775 miyon florin causa pa Covid-19. Prome Minister Evelyn 
Wever-Croes a enfatisa cu desde cu e presupuesto a wordo 
aproba, Gobierno a sigui haci esfuersonan tur dia pa hisa e 
entradanan y baha e gastonan. 


Cu hopi esfuerso y dedicacion, Gobierno a logra cu entradanan 
a sali na fin di aña 13 miyon florin mas halto cu loke a premira 
y gastonan 184 miyon florin mas abou cu loke a premira. Esaki 
mas e otro cambionan cu tin, ta duna cu e deficit ta baha cu 
casi 190 miyon florin. Asina mes, Prome Minister a remarca, 
e ta hopi halto. E deficit ta na 586 miyon florin aworaki cua ta 








representa mas o menos 11% di nos GDP. 


Sinembargo, Prome Minister a duna di conoce, Gobierno ta 
habriendo un aña nobo cu hopi optimismo. Cada minister di 
Gabinete Wever-Croes II, lo duna di nan parti pa nos percura 
pa aña 2022 lo ta un miho aña compara cu 2021. 

Prome Minister Evelyn Wever-Croes : 


PROME MINISTER TAWATA PRESENTE 
NA PRESENTACION DI SPREEKBEURT 
“PROFESION DI BO SOÑO” DI SILAINY 









Diahuebs 16, Alumno di klas 5 di Colegio Bon Bini, Silainy 
Croes, a tene un spreekbeurt di e profesion di su sofio cu ta 
pa bira Minister President. Pa esaki, Silainy a invita Prome 
Minister Evelyn Wever-Croes na su presentacion. 


Silainy a prepara su spreekbeurt den un bunita Powerpoint 
Presentation y tawata hopi bon prepara. Prome Minister a 
keda hopi encanta cu e preguntanan cu Silainy a puntre y tur 
a haya un contesta. 


Durante su bishita na e scol, Prome Minister a keda hopi 
contento di mira cu e scol ta hopi bunita manteni y tin un 
animo hopi bunita na e scol y pa esaki, Premier ta gradici 
inmensamente hopi e diregencia y tur e docentenan. 


Prome Minister a tuma e oportunidad tambe pa desea 
alumnonan y docentenan un bon vakantie y cu nan por 
descansa y recarga pa bin beki otro aña yen di energia nobo. 


*Mi ta kere cu e iniciativa aki di laga muchanan scoge nan 
profesion di nan soño y entrevista esnan cu tin e profesion 
aki, ta un estimulo enorme pa nos muchanan. E ta inspira nan 
tambe. Talves no ta esaki ta bay bira nan profesion di futuro 


CROES NA COLEGIO BON BINI 





— = e P. 
pero semper ta bon pa tin un soño unda bo kier yega pasobra 
bo ta yega un caminda hopi leu e ora. Pabien na Colegio Bon 
Bini. 





Prome Minister ta gradici Silainy pa e honor y ta felicite pa su 
10 cu el a haya pa su spreekbeurt. 

Xiomara Maduro 








Minister di Cultura: 





Promoviendo Pais Aruba internacionalmente 


Minister Xiomara Maduro ta informa cu e grupo di acrobaatnan 
Ritmo Cubano Company-RCC Aruba, ta participando desde 
luna di october den un tour cu lo dura te 31 di december 2021 
na Budapest, Hungria. E grupo aki ta consisti di miembronan 
di varios nacionalidad Cubano, Venezolano, Colombiano y 
Arubano. RCC Aruba ta representando Pais Aruba durante di 
nan tour y ta carga nomber di nos Pais cu hopi orguyo. E grupo 
di acrobaatnan lo participa na un competencia internacional di 
acrobacia cu lo tuma luga dianan 12 te cu 17 di januari 2022 
na Budapest, representando Pais Aruba. Pa por a participa 
na e tour, RCC Aruba mester a participa den un competencia 
internacional di mas cu 100 artista y e Grupo di acrobacia a 
gana saliendo den e top 3. 


Durante di e tour na Hungria, e artistanan ta trahando cu e 
miho artistanan di acrobacia na mundo, manera artistanan 
di Etopia, Africa, trapetistanan di Rusia, grupo di ballet di 
Budapest, 'unicyle' di Spaña, 'handbalancer y ‘jugglers’ 
di Cuba, Mexico, Ucrania y Italia. E hoben artistanan aki ta 
bibando un experiencia hopi bunita y ta hopi orguyoso con e 
publico Europeo ta aprecia nan talento y arte. E Secretario di 
Estado encarga cu Cultura di e Ministerio di Recurso Humano 
di Hungria, sr. Peter Fekete, cu ta e director di e ‘Capital of 
Circus Budapest' a presencia nan show varios biaha y a keda 
encanta cu nan talento y a felicitanan pa nan tremendo show. 


Diego Jaramillo, Director di RCC Aruba ta bisa cu e meta di 
e compania ta pa aporta na cultura y turismo di Pais Aruba. 
Na Aruba nan ta traha na Paseo Herencia Mall y tambe den 
diferente hotel, unda e turistanan ta disfruta di nan shownan. 
Na momento cu nan ta riba tour y participa na festivalnan 
internacionalmente, nan ta orguyoso di por promove Pais 
Aruba. 








| 

Sr. Jaramillo ta continua bisando: “Na Budapest, tur hende ta 
yama nos ‘Aruba’, algo cu ta hacinan hopi contento y orguyoso. 
E hungaro no a tende nunca di Pais Aruba y ora nan ta bay 
busca Aruba online, nan ta bin conta nos con encanta nan a 
keda di wak con bunita Aruba ta”. Locual mas e acrobatistanan 
ta scucha ta “You live in a paradise, you guys are lucky”. 


Minister di Cultura ta sumamente orguyoso y ta balora e 
tremento trabou cu e hoben artistanan aki ta haci tanto local y 
internacionalmente. Minister Xiomara ta gradici RCC Aruba pa 
nan aporte cu nan ta duna na nos cultura y e gran promocion 
cu e artistanan aki ta duna Pais Aruba internacionalmente. Un 
danki di curason na sr. Diego Emilio Garzon Sierra, sr. Juan 


Camilo Aguillon, sr. Jhon Freddys Badillo, sr. Juan Felipe 
Marin Rios y na e directornan sr. Diego Jaramillo Ospina y sra. 
Yamila Hernandez Ramirez. 

Pais Aruba ta orguyoso di RCC Aruba pa e tremendo trabou 
cu e artistanan aki ta haci internacionalmente y ta desea nan 
hopi exito den e competencia internacional cu lo tuma luga na 
januari 2022 na Budapest. 








DEPARTAMENTO DI ADUANA TA PARTICIPA 
NAN ORARIONAN DI OFICINA DURANTE 
DIANAN DI FIESTA 


-Dianan di fiesta a acerca. Cu esaki Departamento di Aduana 
ta pidi comunidad di Aruba pa tene cuenta cu nan orarionan di 
oficina: 





+ Diabierna 24 di december 2021 e oficinanan di Aduana lo ta 
cera en conexion cu ATV dag obligatorio di gobierno. 


Tur servicio pa clientenan y publico en general lo reanuda riba 
dialuna 27 december 2021. 


+ Diabierna 31 di december 2021 e oficinanan di Aduana lo ta 
cera en conexion cu ATV dag obligatorio di gobierno. 


lz dia AAN 


Tur servicio pa clientenan y publico en general lo reanuda riba NG 4 / 
dialuna 3 di januari 2022. f SUM! 


Diabicrna 24 decemba 
Diabicrna 31 decembe 
Nos ta haci un suplica na tur nos clientenan pa tene cuenta 
cu e anuncianan aki y percura pa pidi pa servicio di Aduana O 
na tempo pa asina evita cualkier inconveniencia. Nos ta pidi 
comprension y cooperacion di nos clientenan y partnernan 





Alabes nos ta desea comunidad di Aruba feliz dianan di Fiesta. 

MINISTER Dangui Oduber 








Turismo y Salubridad Publico 








OTRO AÑA SOUTHWEST AIRLINES LO TIN 
VUELO DIRECTO PA ORLANDO 


Recientemente e aeroliña di Southwest a anuncia cambio den 
nan ruta cu nan ta ofrece pa Aruba entrante otro aña, asina 
Minister di Turismo Sr. Dangui Oduber ta duna di conoce. 
Southwest no ta un aeroliña desconoci aki na Aruba, ya nan 
tin varios aña caba bulando pa Aruba. Nan ta conoci pa ta 
un aeroliña hopi agradabel, amigabel pa bula cune y cu bon 
servicio. 


Ta asina cu actualmente Southwest Airlines tin vuelonan 
diariamente pa Baltimore pero entrante 5 di juni di aña 2022 
esaki lo cambia, nan lo cuminsa cu vuelonan diario pero for di 
Orlando. Segun e aeroliña esaki lo mehoranan coneccionnan 
den e mercadonan west y noord-oost di Merca. 


Minister a señala cu pa nos localnan esaki lo ta hopi bon 
mirando cu lo tin mas vuelonan directo pa bay vakantie na e 
cuidad conoci pa e parkenan di atraccion manera por ehempel 





Disney World. Por anticipa caba cuanto ta e famianan cu lo 
haci uzo di e vuelo aki pa bay Orlando e proximo vakantie 
escolar cu nan yiunan. 





COLOMBIA NO LO ACEPTA PASHENTNAN 
MAS CU NO TA VACUNA 


Dia 14 di december AZV a ricibi informe di Colombia cu nan no 
lo ta tumando pashentnan cu no a vacuna mas pa haya cuido 
avansa. Pa e motibo aki Minister di Turismo y Salud Publico Sr. 
Dangui Oduber ta haci un apelacion special na e comunidad di 
Aruba pa haci uzo di e oportunidad pa tuma nan vacuna. 

E exigencia aki ta un decision cu Colombia mes a tuma como 
pais, Ta importante pa Aruba ta na altura awor di e exigencia 
aki y e consequencianan cu esaki por tin. Esaki sigur por trece 
retonan grandi cune y por ta peligroso pa esnan cu ainda no a 
vacuna. 

E vacuna ta keda duna resultado y gobierno ta urgi esnan cu 
ainda no a tuma esaki, pa tuma esaki mas pronto cu ta posibel. 
Walk-in pa vacuna na Centro Deportivo Betico Croes, na Santa 
Cruz a wordo extendi te cu dia 21 di December. Otro aña lo 
sigui duna vacuna y boostershot den luna di januari. Minister 
ta conseha tur hende cu no a vacuna pa haci esaki, e ta pa bo 
mesun salud. 


WALK-IN 


CENTRO LIBERTADOR 
BETICOCROES 


Dosis 1.2 Booster Shot 

MINISTER Rocco Tjon 





Husticia y Asuntonan Social 








A REUNI CU ASOCIACION DI SIGURIDAD; 
ASIS DEN CUADRO DI ELEVA SIGURIDAD 
RIBA NOS ISLA 








Recientemente, Minister di Husticia y Asuntonan Social 
Sr. Rocco Tjon a reuni y cera conoci cu e directiva nobo di 
Aruba Security 8 Integrity Services (ASIS) International Dutch 
Caribbean Chapter. Miembronan di e directiva nobo di ASIS 
ta consisti di Sr. Aaron Antersijn (Presidente), Sr. Marlon 
Richardson (Vice-Presidente), Sr. Urvin Werleman (Tesorero) 
y Sr. Robert Candelaria (Secretario). ASIS International ta un 
organisacion di siguridad internacional riba e tereno di maneho 
di siguridad cu centenares di departamentonan local rond 
mundo. 


Durante e reunion aki, a toca e punto di colaboracion entre pais 
Aruba y eorganisacionnan gubernamental y no-gubernamental, 
pa loke ta trata e standarisacion den e tereno di siguridad. 
Un di e visionnan ta pa bin cu cursonan y certificacion pa 
profesionalnan, caminda a traves di e transformacion di scol 
di polis den un Academia di Husticia, e parti aki por haya aun 
mas contenido conhuntamente cu ASIS. 


Banda di esaki, kier mira mas “beleid” y “wetgeving” tambe riba 
e tereno di siguridad. Importante pa nota ta cu siguridad den e 
contexto aki no ta solamente siguridad fisico pero tambe “cyber 











security”. Tambe, a toca e tema di introduccion di protocol 
entre husticia y algun di e companianan di siguridad aki na 
Aruba, caminda ta trata di un colaboracion mas estrecho entre 
esakinan unda cu conhuntamente por combati criminalidad 
aki na Aruba. Segun e Mandatario, esaki tawata e prome di 
varios reunionnan na caminda unda cu lo enfoka riba un miho 
colaboracion. 

CRISIS TEAM Y DVG TA INFORMA CU 
"WALK-IN" PA VACUNA DI COVID19 TA 
SER EXTENDI TE CU DIA 22 DI DECEMBER 





Debi na e interes grandi bou di nos comunidad pa ricibi 
e 'boostershot', DVG ta informa cu a dicidi di extende 
e dianan di 'walk-in' na Centro Deportivo Libertador 
Betico Croes te cu diamars dia 21 di december for di 
Bor mainta pa 4or di atardi ‘non stop" pa tur persona di 
55 aña of mas. Den weekend Centro Libertador Betico 


Croes lo ta sera y despues di dia 21 di december tambe 
e Centro lo ta sera te cu proximo aña. 


Den luna di januari 2021 'walk- ir" lo continua na Centro 
Libertador Betico Croes pero mas informacion lo wordo 
duna den e dianan cu ta sigui. 


Vi i 
un acto di amor 


(EDS E, 


EN 


Laba man Mantene minimo 1.5M 
rea EA distancia tur momento 


TSM 


No duda, 


poden tur s Vacuna! 


Pa bo mes. Pa bo famia. Pa bo pais. | 


DVG 








VACUNA 

Departamento di Salud Publico: 


UPDATE 16 DI D 


Segun resumen di awe 32 persona a recupera y un total di 
29 caso nobo di COVID-19 a keda registra di cual 6 ta no- 
residente. E cifranan aki ta representa un ‘Positivity rate’ bou 
di nos residentenan di 12%. 

E cantidad di casonan activo di COVID-19 pa awe ta 231 y 
cantidad di fayecidonan relaciona cu COVID-19 ta 178. Datos 
ta ilustra casonan nobo di COVID cu un average semanal di 


ECEMBER 2021 


24 caso pa dia y un averahe di ‘positivity rate’ semanal di 16% 
pa dia. 


Actualmente na Aruba tin 6 persona interna debi na COVID 
di cual den ICU tin 5 persona y riba piso general tin 1. Na 
Colombia tin actualmente 6 persona den ICU y ninguno (0) 
riba piso general. 






















16/12/2021 TOTAL RESIDENTE | NO-RESIDENTE 
Casonan Nobo 29 23 6 
Activo 231 201 30 
16307 14694 1613 
Positivo 16716 15069 1647 
178 174 4 
84081 = - 
E B S 
AUA coL 5 1 1 6 a a 





E MOS 


Prepara alimento den famia 


Involucra bo yiunan den e preparacion di cuminda. Cushina por 
ta un bunita oportunidad pa comparti y promove habitonan sa- 
ludabel den famia. Siňa bo yiunan e balor nutritivo dí cada ingre- 
diente. Mustra nan e manera mas saludabel pa cushina cada 
producto, Mas bo cushina na cas cuminda nutritivo, mas saluda- 
bel bo lo keda. Pa combati COVID-19 bo mester mantene bo 
salud y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza tur e herment- 
nan cu nos tin pa caba cu e virus aki na nos isla! 


Uza tapa boca 
paden di tur lugar. 


Laba man 
frecuentemente 


Mantene 1.5M 
minimo di distancia 

